Mám väčší vred a nejde vytlačiť.
Dobrý deň. Z vnútorného stehna pri slabinách sa mi vytvoril veľký vred. Najprv nič nešlo. Potom sa mi podarilo vytlačiť celkom dosť. Okolie bola potom aj veľká modrina. Teraz tam už nie je hrča ale cítim z vnútra , že tam ešte ostal vačok vo veľkosti asi 1cm. Čo na to použiť? Ďakujem
Dobrý deň,
ďakujeme za Vašu otázku.
Na uvedené ťažkosti Vám odporúčam liek
Ichotxyl
, ktorý obsahuje štyri liečivá: ichtamol, perboritan sodný, oxid vápenatý, síran draselno-hlinitý. Patrí medzi lieky určené na kožné ochorenia, vhodný je aj na niektoré hnisavé kožné ochorenia, či zápaly vlasového púzdra. Masť sa zvyčajne nanáša 2-3x denne na postihnuté miesta. Ak do 3 dní nenastane akékoľvek zlepšenie rany, odporúčam Vám obrátiť sa na kožného lekára.
Prajem skorú úľavu od ťažkostí.
S pozdravom
PharmDr. Veronika Kiabová